open-index/open-wikipedia-markdown huggingface dataset:
Hédylos

**Hédylos** (*Hédylos*; * cca 310 pred Kr., Samos – † 3. storočie pred Kr., Alexandria) bol starogrécky epigramatický básnik pôsobiaci v 1. polovici 3. storočia pred Kr. Patril k významným predstaviteľom alexandrijskej literárnej školy.

## Biografia
Hédylos sa narodil na ostrove Samos (niektoré zdroje uvádzajú Atény) do umeleckej rodiny; jeho matka Hédylé bola takisto poetkou. Väčšinu svojho tvorivého života strávil v Alexandrii na dvore kráľa Ptolemaia II. Filadelfa.

Udržiaval blízke vzťahy s básnikmi Asklépiadom a Poseidippom, s ktorými spoločne vydal antológiu epigramov nazvanú *Sóros* (Hromada). V helenistickom svete bol známy aj ako literárny rival Kallimacha.

## Tvorba
Hédylos sa venoval predovšetkým žartovným, pijanským a milostným epigramom. Jedenásť jeho básní sa zachovalo v zbierke *[[Anthologia Graeca]]*. Okrem milostnej lyriky písal aj o votívnych daroch v chrámoch; v jednom zo svojich diel opisuje mechanický zázrak tej doby – hydraulický organ (*hydraulis*), ktorý zostrojil vynálezca Ktésibios.

### Milostná lyrika
Hédylos vo svojich veršoch často zachytával prchavé momenty nočných hostín a milostných dobrodružstiev:

:*„Aglaoniké podľahla vínu a medovým slovám,*
:*v náručí Níkagora, čo ľstivou láskou ju zmohol.*
:*Teraz Kypride dievča tie vzácne stopy dáva,*
:*čo ešte vlhké vôňou sú svedkami jej túžob:*
:*ľahučký sandál a pás, čo z hrudi jej strhli,*
:*nemých svedkov tej noci, keď v spánku o česť prišla.“*
:— (Anthologia Palatina V, 199)

## Referencie

## Literatúra
* 
* 
* 

## Pozri aj
* Poseidippos z Pelly

Kategória:Básnici starovekého Grécka
Kategória:Narodenia v 4. storočí pred Kr.
Kategória:Úmrtia v 3. storočí pred Kr.
Hédylé

**Hédylé** (starogr. *Hédylé*; pôsobila na prelome 4. a 3. storočia pred Kr.) bola starogrécka poetka činná v období helenizmu. Je známa predovšetkým vďaka zmienkam v diele *Deipnosofistai* (Hostina učencov) od spisovateľa Athénaia.

## Biografia
Hédylé pochádzala z unikátnej literárnej rodiny. Podľa Athénaia bola dcérou aténskej poetky Moschiné (autorky iambov), o ktorej sa iné správy nezachovali, a matkou známeho epigramatika Hédyla. Na základe pôvodu jej matky sa predpokladá, že aj Hédylé bola Atéňanka.

## Tvorba
Na rozdiel od mnohých svojich súčasníčok (napr. Anyté z Tegey alebo Nossis), ktoré sa venovali krátkym epigramom, Hédylé písala dlhšie mýtické naratívy v hexametroch a elegických distichách.

Jej najvýznamnejším dielom bola elegická báseň *Skylla* (). Spracúvala mýtus o morskej nymfe Skylle, o ktorú sa uchádzal morský boh Glaukos. Podľa literárnych rozborov mohla byť Hédylina verzia tohto mýtu (zobrazujúca Glaukovu nešťastnú lásku) priamou inšpiráciou pre neskoršie spracovanie tohto príbehu v Ovidových *Metamorfózach*.

### Zachovaný fragment
Z jej diela sa zachovalo len dve a pol dvojveršia (elegických distich), ktoré cituje Athénaios. Úryvok opisuje Glauka, ktorý prináša dary svojej milovanej:

:*„...či Glaukos, milenec, k tej skale priplával,*
:*v hlbokej túžbe k dcére Forkýna?*
:*Či priniesol jej dary z morských hlbín,*
:*krásne ulity, mušle a drahé kamene Erythreie,*
:*nešťastné dary pre tú panenskú dievčinu?“*
:— (Athénaios, 7.297a)

Bádateľka Josephine Balmerová uvádza, že Hédylin prístup k téme je súčasťou tradície antických poetiek, ktoré homérske postavy (často vnímané ako nebezpečné monštrá) interpretovali v sympatickejšom a ľudskejšom svetle.

## Referencie

## Literatúra
* 
* 

## Pozri aj
* Hédylos

Kategória:Básnici starovekého Grécka
Kategória:Narodenia v 4. storočí pred Kr.
Kategória:Úmrtia v 3. storočí pred Kr.
Diana Lemešová

**Diana Lemešová** (* 4. október 2000) je slovenská futbalistka pochádzajúca z Dlhého Klčova. Hrá za rakúsky tím SKN St. Pölten a za slovenskú reprezentáciu.

## Klubová kariéra
S futbalom začala v chlapčenskom družstve vo Vranove nad Topľou, potom hrala za dievčenský tím ŠK Štich Humenné a Partizán Bardejov.

V lete 2018 prestúpila do rakúskeho USC Landhaus Wien. Potom pôsobila v SKV Altenmarkt, Wacker Innsbruck a od roku 2022 hrá za SKN St. Pölten.

## Reprezentácia
Debut v seniorskej reprezentácii mala 18. februára 2021 proti Malte, v zápase turnaja Visit Malta Womens Trophy. V apríli 2024 si v zápase proti Sturmu Graz zranila koleno a do reprezentácie sa vrátila vo februári 2026.

### Reprezentačné góly

## Referencie

Kategória:Slovenské futbalistky
Christogram

náhľad|Christogram
**Kristogram** () je monogram alebo kombinácia písmen, ktorá tvorí skratku pre meno Ježiša Krista, tradične používané ako náboženský symbol v kresťanskej cirkvi.

Jeden z najstarších kristogramov je Chí-Ró (☧). Skladá sa z prekrývajúcich sa gréckych písmen Chí (Χ) a Ró (Ρ), čo sú prvé dve písmená gréckeho χριστός, „Kristus“. Bol zobrazený na vojenskej štandarde labarum, ktorú používal Konštantín I. v roku 312 n. l. Monogram IX () je podobná forma, ktorá používa iniciály mena Ἰησοῦς (ὁ) Χριστός, „Ježiš (ten) Kristus“, rovnako ako monogram ΙΗ (), ktorý používa prvé dve písmená mena ΙΗΣΟΥΣ, „JEŽIŠ“, veľkými písmenami.

V stredoveku sa používal značný počet variantov „christogramov“ alebo monogramov Krista, pričom hranica medzi špecifickými monogramami a obyčajnými skratkami pisárov bola trochu nestála.

Meno Ježiš, písané gréckymi veľkými písmenami ako ΙΗΣΟΥΣ, má skratky IHS (tiež písané JHS, IHC alebo ΙΗΣ). Meno Kristus, písané ako ΧΡΙΣΤΟΣ, má XP (a skloňovacie varianty ako IX, XPO, XPS, XPI, XPM). Vo východokresťanskej tradícii sa pre Ἰησοῦς Χριστός používa monogram ΙϹΧϹ (s nadkreslením označujúcim skratku pisára) v gréckej aj cyrilickej tradícii.

## Referencie

## Iné projekty

Kategória:Kresťanská ikonografia
Kategória:Kresťanské symboly
Kategória:Kresťanské pojmy
Kategória:Ježiš Kristus
Laura Žemberyová

**Laura Žemberyová** (* 20. august 2001, Prešov) je slovenská futbalistka hrajúca za Tatran Prešov a za slovenskú reprezentáciu.

## Klubová kariéra
V roku 2018 prestúpila z Tatrana Prešov do Čiech. Rok pôsobila v Lokomotiva Brno Horní Heršpice a potom v Slávii Praha. Začiatkom januára 2021 začala študovať na Univerzite Alabama of Birmingham, kde hrala za ich futbalový tím UAB Blazers univerzitnú Division 1. Po 5 rokoch v USA a dokončení štúdia kineziológie sa vrátila na Slovensko a od marca 2026 hrá za Tatran Prešov.

## Reprezentácia
V mládežníckych reprezentačných kategóriách hrala od roku 2015. Za reprezentáciu do 17 rokov hrala do svojich 14 rokov a reprezentáciu do 19 rokov hrala od svojich 15 rokov.

Debut v seniorskej reprezentácii mala v prípravnom zápase 14. júna 2019 proti Poľsku.

## Úspechy

* Talent roka 2018, kategória juniorka WU19

## Referencie

Kategória:Slovenské futbalistky
Kategória:Osobnosti z Prešova
DADOOO

**DADOOO** je cloudová platforma typu softvér ako služba (SaaS) určená na podporu riadenia firemných procesov. Platforma integruje nástroje pre marketing, projektový manažment a fakturáciu do jedného rozhrania. Vyvíja a prevádzkuje ju slovenská technologická spoločnosť **DAPE LABS s.r.o.**, ktorú založil Dávid Lovas.
## História

Platforma DADOOO vznikla ako reakcia na problém fragmentácie podnikových nástrojov, keď firmy a samostatne zárobkovo činné osoby paralelne využívajú viacero nekompatibilných aplikácií na komunikáciu, správu úloh, tvorbu obsahu a účtovníctvo.

Spoločnosť DAPE LABS vyvinula ekosystém, v ktorom nástroje umelej inteligencie fungujú ako integrálna súčasť systému pracujúca s reálnymi dátami a termínmi projektu. Platforma bola oficiálne spustená v roku 2026.
## Architektúra

Systém DADOOO je rozdelený na tri prepojené moduly, medzi ktorými dáta prechádzajú bez potreby externých integrácií. Platforma je postavená na cloudovom riešení s podporou synchronizácie naprieč zariadeniami.
### Modul Marketing a obsah

Modul slúži na automatizovanú tvorbu marketingového obsahu s využitím jazykových modelov. Obsahuje nástroj na ukladanie komunikačného štýlu konkrétnej firmy, generátor textov a predajných e-mailov s podporou marketingových frameworkov a generátor grafiky na základe textových pokynov.

### Modul Manažment a operatíva

Modul pokrýva projektové riadenie vrátane správy úloh s vizualizáciou v kalendári, zaznamenávanie odpracovaného času, správu obchodných kontaktov (CRM) a cloudové úložisko dokumentov.

### Modul Financie

Modul zabezpečuje fakturáciu generovanú z odpracovaných hodín a pridelených úloh. Systém je lokalizovaný pre legislatívu Slovenska a Česka vrátane agendy DPH. Ďalej obsahuje nástroje na sledovanie cash flow a menovú kalkulačku.

## Obchodný model

Platforma funguje na modeli SaaS s mesačným alebo ročným predplatným. Dostupné sú tri úrovne: Essential (pre jednotlivcov), Premium (pre menšie tímy) a Pro (určená pre väčšie organizácie).

## Mediálne pokrytie

Po spustení platformy v roku 2026 priniesol o nej správu portál Hashtag.sk (súčasť siete Zoznam.sk), ktorý projekt zaradil medzi slovenské AI iniciatívy.
## Referencie

## Externé odkazy

Kategória:Softvér ako služba
Kategória:Slovenské technologické spoločnosti
Kategória:Podnikový softvér
Kategória:Umelá inteligencia
Moschiné

**Moschiné** (*Moschiné*; pôsobila v 4. storočí pred Kr.) bola starogrécka poetka z Atén, o ktorej sa zachovali správy len vďaka dielu *Deipnosofistai* (Hostina učencov) od spisovateľa Athénaia.

## Rodinné zázemie
Moschiné je historicky významná predovšetkým ako zakladateľka unikátnej trojgenerácie básnikov, ktorá prepojila aténsku literárnu tradíciu s neskoršou alexandrijskou školou. Bola matkou poetky Hédylé a starou matkou známeho epigramatika Hédyla.

## Tvorba
Podľa antických svedectiev sa Moschiné venovala písaniu iambov (žartovných, niekedy útočných básní). V starovekom Grécku išlo o žáner, v ktorom dominovali muži, čo z nej robí jednu z mála známych ženských predstaviteliek tohto štýlu. Hoci sa žiadne z jej veršov do dnešných čias nezachovali, jej meno sa v odbornej literatúre uvádza ako dôkaz kontinuity literárneho vzdelania v rámci rodinných línií v období prechodu k helenizmu.

## Referencie

## Literatúra
* 
* 

## Pozri aj
* Hédylé
* Hédylos

Kategória:Básnici starovekého Grécka
Kategória:Narodenia v 4. storočí pred Kr.
Červenícky kanál

**Červenícky kanál** je vodný tok v Podunajskej pahorkatine na území okresov Hlohovec a Trnava. Je to ľavostranný prítok Horného Dudváhu, má dĺžku približne 10 km a je tokom IV. rádu.

## Priebeh toku
Vodný tok pramení na severozápade Podunajskej pahorkatiny, v jej podcelku Dolnovážska niva a časti Dudvážska mokraď, severne od obce Červeník, v nadmorskej výške približne  Od prameňa v lokalite Andač, na okraji lesného porastu Chráneného areálu Dedova jama, tečie južným až mierne juhozápadným smerom. Onedlho opúšťa okraj porastu i chráneného územia a lemovaný pobrežnou vegetáciou pokračuje oblasťou Líščie jamy k obci Červeník, kde prijíma ľavostranný prítok. Na jej západnom okraji priberá pravostranný prítok, následne križuje cestu I/61 a oblasťou Urbárske lúky vedie južným smerom, súbežne s diaľnicou D1 k okraju Leopoldova. Tu sa juhovýchodným smerom oddeľuje Starý Dudváh a Červenícky kanál pokračuje na juhozápad popod diaľnicu D1. V oblasti Rúbanice priberá pravostranný prítok z lokality Dolný háj a následne sa západným smerom oddeľuje bočné koryto, vedúce k obci Trakovice a pripájajúce sa späť až krátko pred ústím. Hlavný tok sa za diaľnicou stáča južným smerom, esovito krúti a križujúc cestu II/513 pokračuje oblasťou Hruškové, kde vytvára oblúk. Tu je ľavostranné prepojenie so Starým Dudváhom, no hlavný tok sa zo západného smeru opäť točí na juh. Lemovaný nesúvislým porastom pokračuje rovinatou nivou a v lokalite Pri bani sa spája so Starým Dudváhom. Na dolnom toku vedie juhozápadným smerom oblasťou Stávky, kde prijíma bočné koryto od Trakovíc. Onedlho sa v lokalite Dolné háje, neďaleko železničnej trate Bratislava – Žilina, v nadmorskej výške približne  vlieva ľavostranne do Horného Dudváhu. Potok patrí do povodia Dudváhu, resp. do širšieho povodia rieky Váh. 

Červenícky kanál pramení a na hornom toku preteká územím obce Červeník, krátko vedie hranicou s obcou Žlkovce, v strednej časti pokračuje katastrom Trakovíc a Bučian a napokon lemuje hranicu Bučian s územím mesta Hlohovec. Vodný tok tak tečie v okresoch Hlohovec a Trnava v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Podunajská pahorkatina, Dolnovážska niva, Dudvážska mokraď

## Externé odkazy
* Poloha na turistickej mape

Kategória:Vodné toky v Podunajskej pahorkatine
Kategória:Povodie Dudváhu
Kategória:Vodné toky v okrese Hlohovec
Kategória:Vodné toky v okrese Trnava
Kategória:Hlohovec
Kategória:Červeník
Kategória:Žlkovce
Kategória:Trakovice
Kategória:Bučany
Elektrokotol

**Elektrokotol** (skratka **EK**) alebo **elektródový parný kotol** je zariadenie sekundárneho okruhu jadrovej elektrárne, ktoré slúži na tvorbu pary a reguláciu elektrizačnej sústavy v prípadoch prebytku elektrickej energie v sústave. Elektrokotol má výkon 30&nbsp;MW, pričom je napájaný napätím 15,75 kV, preto sú vodiče k nemu vedúce zapúzdrené. 

Para vytvorená v elektrokotli sa využíva na nábeh bloku jadrovej elektrárne, pretože je zdrojom pary pre kolektor pary 0,7&nbsp;MPa. Elektrokotolom je zabezpečené poskytovanie podpornej služby sekundárnej regulácie výkonu (SRV-) elektrizačnej sústavy.

Elektrokotol je umiestnený na strojovni pri stene A. Do kotla je privádzaná odplynená napájacia voda z napájacej nádrže, na výstupe je sýta para s teplotou 170 až 180 °C.

## Referencie

Kategória:Jadrová technológia
Prepúšťacia stanica do atmosféry

**Prepúšťacia stanica do atmosféry** (stratka **PSA**) je súčasť sekundárneho okruhu jadrovej elektrárne, ktorá je umiestnená na výstupnom parnom potrubí z každého parogenerátora, pričom každý jeden parogenerátor má dve vetvy prepúšťacích staníc do atmosféry. Keďže jeden reaktor VVER-440 má 6 parogenerátorov a každý jeden parogenerátor má 2 prepúšťacie stanice do atmosféry, má každý blok jadrovej elektrárne 12 prepúšťacích staníc do atmosféry.

Prepúšťacia stanica do atmosféry obsahuje uzatváracie regulačné elektroventily, ktoré sú elektricky napájané zo zaisteného napájania I. kategórie.

Elektroventily PSA je možné ovládať automaticky, prípadne ručne operátorom blokovej dozorne, pričom vždy iba jeden z nich je možné nastaviť do automatického ovládania. Elektroventil v automatickom ovládaní otvára pri tlaku 5,3&nbsp;MPa, pričom reguluje tlak pary v parogenerátore na 4,95&nbsp;MPa a dôjde k jeho zatvoreniu pri poklese tlaku pary v parogenerátore na hodnote 4,7&nbsp;MPa, pričom dôjde ku jeho prepnutiu do ručného ovládania. 

Elektroventily prepúšťacej stanice do atmosféry sú za normálnej prevádzky zatvorené. Po ručnom alebo automatickom otvorení elektroventilov dôjde ku úniku pary z parogenerátora cez výfukové potrubie na strechu strojovne jadrovej elektrárne. Hltnosť jednej vetvy prepúšťacej stanice do atmosféry je 200 t/hod. Pri poruche parogenerátora prasknutím rúrky parogenerátora dôjde ku natlakovaniu parogenerátora na tlak zhodný s tlakom v primárnom okruhu jadrovej elektrárne, čo je 12,26 MPa, čo je hodnota tlaku vysoko nad hodnotou tlaku, pri ktorom sa otvárajú poistné ventily parogenerátora a elektroventily prepúšťacích staníc do atmosféry. V dôsledku toho začne pri netesnosti parogenerátora unikať rádioaktívne chladivo primárneho okruhu rovno do atmosféry.

## Parný režim odvodu tepla z aktívnej zóny reaktora po zemetrasení
V prípade zemetrasenia dôjde ku automatickému odstaveniu reaktora začne vychladzovanie primárneho okruhu. Ak nie je možné chladiť primárny okruh inak, pristúpi sa ku otvoreniu prepúšťacej stanice do atmosféry, odkiaľ sa vypúšťa para vytvorená v parogenerátore, čím sa ochladzuje primárny okruh. 

Kvapalnú vodu do parogenerátora dopĺňa po zemetrasení superhavarijné napájacie čerpadlo, ktoré čerpá demineralizovanú vodu zo zásobných nádrží demineralizovanej vody, kde je teplota 25 °C.

## Referencie

Kategória:Jadrová technológia
Atari demokrat

V americkej politike 80. a 90. rokov 20. storočia sa pod pojmom „**Atari demokrat**“ () rozumeli zákonodarcovia Demokratickej strany, ktorí zastávali názor, že podpora a rozvoj high tech odvetví a súvisiacich podnikov by stimulovali hospodárstvo a vytvárali pracovné miesta. Tento výraz odkazuje na značku herných konzol a arkádových automatov Atari, ktorá bola v 80. rokoch veľmi populárna.

Termín sa pôvodne používal v roku 1982 v súvislosti so zameraním demokratických politikov na investovanie do odvetví špičkových technológií namiesto odvetví na ústupe, a to predovšetkým v prípade Garyho Harta, Billa Bradleyho, Michaela Dukakisa, Ala Gorea, Paula Tsongasa a Tima Wirtha. *[[The New York Times]]* rozoberali generačný rozdiel, ktorý sa v 80. rokoch vytvoril medzi staršími liberálmi, ktorí si zachovali záujem o tradičné vízie sociálneho liberalizmu, a „Atari demokratmi“, ktorí sa pokúšali nájsť kompromis. Atari demokrati obhajovali voľný trh, neoliberalizmus a názor, že trhové sily sú schopné ponúknuť lepšie riešenia environmentálnych problémov ako samotné regulácie. Starší liberáli ich vnímali ako zástancov reaganomiky.

Hoci sa to zriedka vzťahovalo na Billa Clintona, technologicky orientovaný, neoliberálny a trhovo orientovaný pohľad tejto skupiny prispel k syntéze Nových demokratov v 90. rokoch a viaceré osobnosti spojené s touto nálepkou – najvýraznejšie jeho viceprezident Al Gore a spojenec v administratíve Tim Wirth – mali počas Clintonovho prezidentovania veľký vplyv.

## Referencie

## Pozri aj
* Demokratická strana

Kategória:Atari
Kategória:Neologizmy
Kategória:80. roky 20. storočia v USA
Kategória:90. roky 20. storočia v USA
Kategória:Demokratická strana (USA)
Kategória:Politika v USA
Kategória:Ronald Reagan
Asklépiades zo Samu

**Asklépiades zo Samu** (iné meno: **Sikelidás**; *Asklépiadés ho Samios*; * cca 320 pred Kr., Samos – † 3. storočie pred Kr.) bol starogrécky epigramatický básnik a lyrik pôsobiaci v 1. polovici 3. storočia pred Kr. Bol kľúčovou postavou iónsko-alexandrijskej literárnej školy a blízkym priateľom básnikov Hédyla a Theokrita.

## Život a literárne pôsobenie
Asklépiades patril k najvplyvnejším helenistickým básnikom. Hoci sa mu pripisuje autorstvo melických básní, choliambov aj hymnov, jeho sláva spočíva predovšetkým v epigramoch. V zbierke *[[Anthologia Graeca]]* sa pod jeho menom zachovalo približne 40 epigramov (z ktorých asi 33 sa považuje za autentické).

V literárnych kruhoch Alexandrie udržiaval blízke vzťahy s Theokritom, no dostal sa do konfliktu s Kallimachom, ktorý ho pre jeho zameranie na erotickú a hodovnú poéziu radil medzi svojich odporcov.

Je považovaný za tvorcu metra známeho ako Asklépiadský verš, ktorý neskôr prevzali rímski básnici (napr. Horatius), čím výrazne ovplyvnil európsku klasicistickú poéziu.

## Tvorba a motívy
Asklépiades do gréckej poézie uviedol viacero motívov, ktoré sa stali kánonickými v rímskej elégii. Pripisuje sa mu autorstvo motívu *paraklausithyron* – náreku milenca pred zatvorenými dverami milovanej osoby. Takisto stál pri zrode obraznej predstavivosti Eróta ako malého lukostrelca a Afrodity vrhajúcej šípy.

Jeho poézia spracúva tému lásky v širokom spektre: od žiarlivosti a zmeškaných schôdzok až po pôžitky pri víne. Vo svojich veršoch presadzoval životnú filozofiu blízku neskoršiemu horatiovskému *[[carpe diem]]*, ktorú vnímal ako nevyhnutnú reakciu na pominuteľnosť života a blízkosť smrti.

Z hľadiska štýlu je pre neho typická mimoriadna jazyková precíznosť (tzv. „práca s pilníkom“), kde je každé slovo starostlivo vybrané pre dosiahnutie maximálneho účinku. Do epigramov často vkladal krátke dialógy, ktoré im dodávali charakter malých dramatických scén (mimus).

### Ukážky z diela
:*„Šetríš si panenstvo? Načo! Veď v Háde už nenájdeš,*
:*dievča, milenca žiadneho; Kypridy dar patrí živým.*
:*V Acheronte nás, milá, len temnota čaká a chlad,*
:*tam budeme ležať už len ako prach a kosti.“*
:— (Anthologia Palatina V, 85)

:*„Ešte nemám ani dvadsaťdva a život ma už unavuje.*
:*Ó, Eróti, prečo tá trýzeň, prečo ten divý žiar?*
:*Keď do hrobu ma uložíte, čo potom si počnete?*
:*Azda zas, ako predtým, v kocky sa budete hrať?“*
:— (Anthologia Palatina XII, 46)

## Referencie

## Literatúra
* 
* 

## Pozri aj
* Hédylos
* Poseidippos z Pelly

Kategória:Básnici starovekého Grécka
Kategória:Narodenia v 4. storočí pred Kr.
Kategória:Úmrtia v 3. storočí pred Kr.
Noví demokrati (USA)

[thumb|Poslankyňa [Susie Lee predstavuje plán týkajúci sa hraníc spolu s kolegami z Nových demokratov, 16. február 2024]]

**Noví demokrati** () sú stredová až stredoľavicová a liberálna frakcia v rámci Demokratickej strany Spojených štátov. V sociálnych otázkach sú vnímaní ako kultúrne liberálni, zatiaľ čo v ekonomických otázkach sú fiškálne konzervatívni. Noví demokrati dominovali v strane od konca 80. rokov 20. storočia až do začiatku druhého desaťročia 21. storočia a naďalej tvoria významnú koalíciu v súčasnej Demokratickej strane.

S nástupom progresivizmu v rokoch 2016 a 2020 uprostred prezidentských kampaní Bernieho Sandersa a pravicového populizmu Donalda Trumpa začali Noví demokrati meniť a aktualizovať svoje ideologické pozície. Debaty o znížení daní z kapitálových výnosov sa presunuli k zrušeniu limitov na odpočty štátnych a miestnych daní (*state and local tax deduction*, *SALT*).

V roku 2024 najmenej dvaja z deviatich nováčikov v Congressional Progressive Caucus (CPC) plánovali získať kreslá aj v New Democrat Coalition (NDC), čím sa pridali k ďalším dvadsiatim dvom demokratom v Snemovni reprezentantov, ktorí podobne deklarovali členstvo v oboch kluboch. NDC stratila približne päť členov, no získala dvadsaťtri, čím sa koalícia opäť stala vedúcim straníckym klubom demokratov v Kongrese USA.

Brad Schneider, ktorý stál na čele „plánov“ a „návrhov“ týkajúcich sa limitov odpočtov SALT ako bodov programu NDC, je predsedom NDC v 119. Kongrese Spojených štátov. Schneider podporil Sharice Davids svoju bývalú rivalku v boji o predsedníctvo NDC, ako čestnú predsedníčku nadácie NDC ReNew Democracy Foundation (odlišnej od iniciatívy Renew Democracy Initiative). Po prezidentských voľbách v roku 2024 vyjadrili Noví demokrati obavy z rastúceho počtu členov CPC, ktorí sa pripájajú k NDC, ale nezaoberali sa opačným javom, ktorý sa v CPC odohrával pred voľbami.

## Referencie

## Pozri aj
* Demokratická strana

Kategória:Demokratická strana (USA)
Pamätník baníka (Pernik)

**Pamätník baníka** () je pamätník s kašnou z prvej polovice 20. storočia. Nachádza sa v meste Pernik v rovnomennej oblasti v juhozápadnom Bulharsku. Je jednou z emblematických stavieb mesta.

## Lokalita
Detailný pohľad na sochu baníka na pamätníku|náhľad|vľavo
Pamätník baníka sa nachádza na na námestí „Sv. Ivan Rilski“ (, doslova *námestie svätého Ivana Rilského*) v centrálnej časti mesta Pernik v susedstve Chrámu svätého Ivana Rilského, budovy Banského riaditeľstva a starých vchodov do podzemných šácht, pričom s týmito ďalšími stavbami vytvára jedinečný architektonický súbor.  

## Dejiny
Pamätník bol postavený pri príležitosti výstavby 22-kilometrového vodovodného potrubia, ktoré viedlo z pohoria Vitoša do Perniku. Stavba bola postavená v rokoch 19351937. Slávnostné odhalenie pamätníka sa uskutočnilo pri príležitosti sviatku Dňa baníkov v roku 1937.

## Charakteristika
Detailný pohľad na jednu z výpustí fontány pamätníka|náhľad|vľavo
Autorom pamätníka je sochár Michail Michajlov, neskorší profesor sofijskej Umeleckej akadémie.

Stavba predstavuje pamätník s fontánou (kašnou), pričom v strede pamätníka sa nachádza socha baníka držiaceho lampu a krompáč. Baník je zobrazený s atletickou postavou, od pása hore je vyzlečený, pričom krompáč drží v ľavej ruke a karbidovú lampu v pravej. Socha stojí na podstavci, okolo ktorého sa nachádza nádrž fontány do ktorej tečie voda z podstavca na ktorom sa nachádzajú štyri výpuste (jedna na každej z fasád).

Na prednej fasáde podstavca sa v minulosti nachádzal nápis zhotovený z kovových písmen s textom: *Vodoprovod VitošaPernik, stroen prez 19351937 g., zavăršen i osveten na praznika na miňorite1937 g.* (, doslovne: *„Vodovod VitošaPernik, postavený v rokoch 19351937, dokončený a vysvätený na sviatok baníkov v roku 1937“*). 

Existujú dve teórie o tom, kto slúžil ako predloha pre sochu baníka na pamätníku. Podľa jednej išlo o vedúceho pernického telovýchovného združenia *Junak*, Vasileva. Podľa druhej bola socha zhotovená na základe fotografie 36-ročného baníka Kirila Kostadinova Velkova z dediny Radiboš v okrese Radomir. Pravdepodobnejšia je však prvá verzia, keďže pamätníci si spomínajú, že po výstavbe pamätníka Perničania často odkazovali na sochu na pamätníku a hovorili o nej ako o soche Vasileva.

## Zaujímavosť
* Autor pamätníka Michail Michailov zomrel v roku 1945 v pomerne mladom veku ako 45-ročný. Okrem iných diel je aj autorom sochy leva pred budovou Ministerstva vnútra v Sofii.

## Referencie

## Iné projekty

Kategória:Stavby v Perniku
Kategória:Pamätníky v Bulharsku
Kategória:Fontány v Bulharsku
Kategória:Architektúra z 1937
Parogenerátor

**Parogenerátor**, menej často **parný generátor**, skratkou **PG**, odborným slangom „pégéčko“, je v jadrovej elektrárni tepelný výmenník na rozhraní primárneho a sekundárneho okruhu. Parogenerátor ochladzuje kvapalné chladivo primárneho okruhu o 30&nbsp;°C z teploty 298 °C na teplotu 268 °C. Získané teplo sa využíva na generovanie suchej sýtej pary, čiže v parogenerátore dochádza ku fázovému prechodu kvapalnej vody sekundárneho okruhu na plynnú fázu (paru). Získaná para je sýta para, čo znamená, že ku fázovému prechodu došlo varom vody pri bode varu 258&nbsp;°C pri tlaku 4,6&nbsp;MPa. Suchá para je taká para, ktorá bola zbavená všetkej (alebo väčšiny) kvapalnej vody vo forme kvapiek. Na sušenie pary, čiže oddelenie kvapalnej vody od plynnej vody, sa využíva gravitačné sušenie pary v separátore, ktorý je zložený zo zvlnených žalúzií, na ktoré sa nalepí kvapalná voda a para ďalej pokračuje do piatich parných nátrubkov.

Jeden parogenerátor vytvorí za jednu hodinu paru o hmotnosti 480 ton. Tlak v parogenerátore dosahuje 4,6&nbsp;MPa, čo je približne 2,5-krát nižší tlak, ako je tlak chladiva primárneho okruhu vo vnútri teplovýmenných rúrok parogenerátora (12,26&nbsp;MPa). V prípade prasknutia teplovýmennej rúrky, dôjde ku úniku chladiva primárneho okruhu do sekundárneho okruhu s prudkým nastúpaním tlaku v danom parogenerátore, otvorením poistných ventilov parogenerátora a otvorením elektroventilov prepúšťacej stanice do atmosféry. V chladive sekundárneho okruhu sa v dôsledku netesnosti parogenerátora objaví rádioaktivita a kyselina boritá. Podľa závažnosti netesnosti teplovýmennej rúrky, sa zvolí, či je nutné reaktor odstaviť do mimoriadnej opravy, alebo sa netesnosť v parogenerátore vyrieši pri najbližšej plánovanej generálnej odstávke bloku. Netesná teplovýmenná rúrka sa počas generálnej odstávky upchá (tzv. zaslepí) pomocou špeciálneho manipulátora, čoho dôsledkom je zabránenie prietoku chladiva primárneho okruhu cez netesnú teplovýmennú rúrku.

Tok chladiva primárneho okruhu cez parogenerátor zabezpečuje za normálnej prevádzky hlavné cirkulačné čerpadlo, tok chladiva sekundárneho okruhu zabezpečuje za normálnej prevádzky elektronapájacie čerpadlo, pri havarijných stavoch havarijné napájacie čerpadlo, a v prípade zemetrasenia superhavarijné napájacie čerpadlo.

## Referencie

## Pozri aj
* Dieselgenerátor
* Turbogenerátor

## Iné projekty

Kategória:Jadrová technológia
Denník z vesmíru

***Denník z vesmíru*** () je vedecko-fantastický román od poľského spisovateľa Stanisława Lema, ktorý bol uverejnený v roku 1955 vo svojej celej podobe, pričom jeho časti boli publikované už skôr.

Keďže v tom čase bola kybernetika komunistickým režimom hodnotená ako buržoázna paveda, Lem v románe používa výraz *mechaneurystyka*.

V roku 1963 natočil na motívy románu Jindřich Polák vedecko-fantastický film Ikarie XB-1, v hlavných úlohách Zdeněk Štěpánek, František Smolík, Dana Medrická, Jozef Adamovič, Martin Ťapák a ďalší.

## Dej
Vo vzdialenej budúcnosti 32. storočia ľudstvo dokonale ovláda nie len Zem, ale kolonizuje aj celú Slnečnú sústavu. K najbližšej hviezde Alfa Centauri sa vydáva kozmická loď Gaia s ľudskou posádkou, pričom vyvinie polovičnú rýchlosť svetla. Cieľom je preskúmať objavené exoplanéty.

Ako čas plynie a kontakt s domovom sa stráca, vyše 200-členná posádka sa musí vysporiadať s cestovaním v uzavretom priestore a s kontaktom so spolucestujúcimi, čo vplýva na ich psychiku. 

Tesne pred dosiahnutím cieľa stretávajú inú kozmickú loď. Ukáže sa, že ide o zblúdilé plavidlo zo Zeme z čias studenej vojny, ktoré na palube nesie jadrové a biologické zbrane. Všetci členovia tejto posádky sú už mŕtvi a veliteľ Gaie rozhodne starú kozmickú loď zničiť. 

Po prílete do planetárneho systému Alfa Centauri ľudia zachytia signál z jednej z planét a vysielajú na ňu prieskumné lode. Planéta je obývaná, ale jej obyvatelia pokladajú prieskumníkov za votrelcov a zaútočia. Ľudia sa rozhodujú neopätovať agresiu a vďaka tomu sa podarí nadviazať prvý kontakt s mimozemskou civilizáciou.

## Referencie

Kategória:Poľské romány
Kategória:Knihy z 1955
Kategória:Science fiction romány
Kategória:Diela Stanisława Lema
2. hokejová liga (Slovensko) 2025/2026

**2. Slovenská hokejová liga 2025/2026** je 33. sezónou 2. hokejovej ligy. Hrá v nej 16 tímov, rozdelených do dvoch skupín. Víťaz postupuje do baráže s posledným tímom Tipos Slovenskej hokejovej ligy.

## Účastníci

## Hrací model

### Základná časť
Je rozdelené na dve regionálne skupiny. Osem tímov je v skupine Západ a osem tímov v skupine Východ. V skupine sa stretne každý s každým 3-krát. Spolu sa odohrá 21 kôl.

Prvé 4 tímy z obidvoch skupín postupujú do play-off. Tímy ktoré skončia v skupinách na 5. až 8. mieste v sezóne končia.

## Základná čassť

### Skupina A

### Skupina B

## Play-off
Hrá sa na tri víťazne zápasy. Víťaz postúpi do baráže o TIPOS Slovenskú hokejovú ligu.

### Pavúk

### Štvrťfinále - od 21. februára

* **[[HC Dukla Senica]]** - HK Bardejov 3:2 (**4**:3, 2:**4**, 2:**6**, **4**:2, **3**:2)
* HK STEEL TEAM Trebišov - **[[HK Bratislava]]** 1:3 (**4**:3pp, 0:**1**, 2:**5**, 4:**5**pp)
* **[[HKM Rimavská Sobota]]** - HC 07 Detva 3:2 (**3**:2**,** 1:**4, 3**:2**,** 0:**5, 3**:2)
* HK Púchov - **[[HK Esmark Košice]]** 0:3 (2:**6**, 2:**3**, 2:**5**)

### Semifinále - od 7. marca

* **[[HC Dukla Senica]]** - HK Bratislava 3:0 (**3**:2pp, **3**:1, **3**:0)
* HKM Rimavská Sobota - **[[HK Esmark Košice]]** 0:3 (4:**5p,** 1:**4,** 7:**8**)

### O 3. miesto - od 21. marca

* HKM Rimavská Sobota - HK Bratislava 2:2 (**5**:3, 3:**4**pp, 3:**5**, **6**:3)

### Finále - od 21. marca

* **[[HC Dukla Senica]]** - HK Esmark Košice 3:0 (**5**:4pp, **6**:4, **5**:4pp)

## Baráž o Tipos SHL - od 4. apríla
Posledný tím Tipos SHL proti víťazovi 2. ligy

* HK Gladiators Trnava - HC Dukla Senica 

## Pozri aj

* Tipsport liga 2025/2026

## Externé odkazy

* https://www.hockeyslovakia.sk/sk/stats/info/1133/2-slovenska-hokejova-liga
Alexandr Ostrovskij

**Alexandr Ostrovskij** () alebo **Olexandr Ostrovskyj** () môže byť:

* ruský dramatik (* 1823 – † 1886), pozri Alexandr Nikolajevič Ostrovskij
* ukrajinský matematik (* 1893 – † 1986), pozri Olexandr Markovyč Ostrovskyj
Tatra 54

**Tatra 54** bol osobný automobil kopřivnickej firmy Tatra, vyrábaný v rokoch 1931 až 1934. Bola následníkom modelu T 30, no zároveň ekonomickejšou verziou Tatry 52 a bolo ich vyrobených 1510 kusov.

Ako **Tatra 54/30** boli označené vozidlá, ktoré boli osadené motorom T 30 so zväčšeným vŕtaním, poskytujúcim pri zdvihovom objeme  výkon 18 kW.

Tatra 54 bola jedným z najodolnejších a najspoľahlivejších vozidiel kopřivnickej automobilky“. V roku 1934 bola nahradená modelom Tatra 75.

## Popis
Štvordverový štvormiestny sedan s motorom vpredu a pohonom zadných kolies, teda s klasickou koncepciou pohonu. Jeho karoséria bola 4000 mm dlhá, 1650 mm široká a 1700 mm vysoká. Pri rázvore náprav 2820 mm bol rozchod kolies vpredu i vzadu 1300 mm a svetlá výška dosahovala 220 mm. Všetky štyri plné diskové kolesá s rozmerom 18“ boli vybavené mechanickými bubnovými brzdami, za príplatok sa dodávali brzdy hydraulické. Predná tuhá náprava bola odpružená priečnym poleliptickým listovým perom. Rovnako to bolo na zadnej náprave. Krútiaci moment sa na zadné kolesá prenášal cez suchú štvorlamelovú spojku a priamo radenú nesynchronizovanú štvorstupňovú prevodovku so spiatočkou hriadeľom, ktorý bol uložený v nosnej rúre, ktorá tvorila centrálnu kostru vozidla. Išlo o tatrovácku koncepciu, ktorú navrhol šéfkonštruktér automobilky Hans Ledwinka. 

Automobil poháňal plochý štvordobý zážihový, vzduchom chladený štvorvalec, takzvaný boxer, uložený pozdĺžne vpredu. Tatra 54 mala mechanické závitovkové riadenie a pri pohotovostnej hmotnosti 1000 až 1090 kg (podľa prevedenia) dosahovala rýchlosť až 80 km/h. Palivová nádrž mala objem 45 litrov pre benzín a 5 litrov na olej. Vozidlo bolo vybavené elektrickým štartérom Bosch alebo Scintilla.

Model Tatra 54/30 mal podvozok a karosériu typu 54 a väčší motor typu 30, ktorý mal o 5 mm väčšie vŕtanie, a teda aj zväčšený objem na 1679 cm³. Celkom bolo vyrobených 928 kusov modelu Tatra 54/30.

## Motor
Vzduchom chladený plochý štvorvalec s rozvodom OHV bol osadený v prednej časti rebrinového rámu s centrálnou nosnou rúrou. Mal 2 ventily na valec, objem 1463 cm³ (vŕtanie 70 mm, zdvih 95 mm) a kompresný pomer 4,9:1. Pri 3000 otáčkach za minútu dosahoval výkon 16,1 kW (22 k). Pohonnú zmes dodával karburátor Zenith 30U, ktorý bol umiestnený nad motorom a s valcami spojený šikmým sacím potrubím. Akumulátorové zapaľovanie s dynamom 12 V, 80 W, Bosch RJA 75/12 alebo Scintilla 60/80 W malo ručnú reguláciu predstihu. Na 100 km spotreboval motor s tlakovým obežným mazaním 10 až 11 l benzínu a 0,1 l oleja.

## Galéria

Súbor:Tatra 54-30 in Pisek 2011 (1).JPG
Súbor:Tatra 54-30 in Pisek 2011 (3).JPG
Súbor:Tatra 54-30 in Pisek 2011 (2).JPG


## Referencie

## Iné projekty

## Externé odkazy
* Tatra 54
* Tatra 54

## Zdroj
* 

54
Kategória:Automobily strednej triedy
Kategória:Veterány
Paolo Rudelli

Mons. **Paolo Rudelli** (* 16. júl 1970, Gazzaniga, Taliansko) je taliansky rímskokatolícky kňaz, biskup, arcibiskup, emeritný diplomat Svätej stolice, ktorý od 30. marca 2026 pôsobí ako substitút pre všeobecné záležitosti Štátneho sekretariátu.

## Životopis
Paolo Rudelli sa narodil 16. júla 1970 v obci Gazzaniga v Taliansku. Pochádza z obce Gandino v provincii Bergamo. 10. júna 1995 bol vysvätený za kňaza v diecéze Bergamo. Teologické štúdium ukončil na Pápežskej Gregoriánskej univerzite v Ríme, kde získal doktorát z morálnej teológie a licenciát z kánonického práva.

V roku 1998 začal s prípravou na diplomatickú službu na Pápežskej cirkevnej akadémii. 1. júla 2001 vstúpil do diplomatických služieb Svätej stolice a pracoval na nunciatúrach v Ekvádore (20012003) a Poľsku (20032006) a potom pracoval v Sekcii pre všeobecné záležitosti Štátneho sekretariátu.

Dňa 20. septembra 2014 ho pápež František vymenoval za stáleho pozorovateľa Svätej stolice pri Rade Európy v Štrasburgu, len mesiac predtým, ako pápež František navštívil Štrasburg.

## Biskup
Dňa 3. septembra 2019 ho pápež František vymenoval za titulárneho arcibiskupa a udelil mu titul apoštolského nuncia. V Štrasburgu ho 21. septembra 2019 nahradil Marco Ganci. Biskupské svätenie prijal 4. októbra v bazilike sv. Petra. Hlavným svätiteľom bol pápež František. Spolusvätiteľmi boli štátny sekretár Vatikánu kardinál Pietro Parolin a prefekt Dikastéria pre podporu integrálneho ľudského rozvoja Peter Kodwo Appiah Turkson. Jeho biskupské motto „*Adveniat regnum tuum*“ („*Príď kráľovstvo tvoje*“ ) je prevzaté z modlitby Otče náš.

Pápež František ho 25. januára 2020 vymenoval za apoštolského nuncia v Zimbabwe. 19. júla 2023 ho pápež František vymenoval za apoštolského nuncia v Kolumbii.

Pápež Lev XIV. ho 30. marca 2026 vymenoval za substitúta pre všeobecné záležitosti Štátneho sekretariátu Vatikánu.

## Referencie

## Iné projekty

## Zdroj

Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski rímskokatolícki kňazi
Kategória:Absolventi Pápežskej univerzity Gregoriany
Kategória:Apoštolskí nunciovia v Kolumbii
Kasamanka

náhľad|Mapa územia Kasamanky v južnej časti Senegalu

**Kasamanka** je územie v južnej časti Senegalu tvorené regiónmi Kolda, Sédhiou a Ziguinchor a obývané prevažne kmeňmi Ďolov. Kasamanka si udržiava oddelenú identitu, väčšina obyvateľov nasleduje tradičné náboženstvo kým obyvatelia Senegalu prijali islam. V oblasti sa pestuje ryža, bavlna a kukurica.

## Dejiny
Územie bolo pôvodne súčasťou kráľovstva Kasa. Pre Európanov krajinu objavil portugalský moreplavec Dinis Dias v roku 1445. V roku 1886 bola obsadená Francúzskom. V roku 1942 v oblasti vypuklo povstanie proti Francúzom, ktoré viedla Aline Sitoé Diatta. Kasamanka sa pri získaní nezávislosti Senegalu v roku 1960 stala jeho súčasťou „pod podmienkou, že po dvadsaťročnom prechodnom období získa právo na oddelenie sa (dôvody boli tak etnické, ako aj jazykové a náboženské), čo nebolo senegalskou vládou dodržané“ a tak v roku 1980 vznikli nepokoje, ich cieľom bolo oblasť osamostatniť, hlavným mestom sa malo stať Bignona. Nepokoje viedlo Hnutie demokratických síl Kasamanky (Mouvement des forces démocratiques de Casamance, MFDC). Nepokoje boli potlačené v roku 1994, ale menšie nepokoje stále pretrvávali. V roku 2004 bola podpísaná mierová zmluva, ale aj neskôr sa ešte vyskytovali boje.

## Referencie

## Iné projekty

Kategória:Geografia Senegalu
Kategória:Dejiny Senegalu
Kategória:Regióny v Senegale
Rakytovský kanál

**Rakytovský kanál** je vodný tok v Podunajskej pahorkatine na území okresu Hlohovec. Je to ľavostranný prítok Horného Dudváhu, má dĺžku približne 4 km a je tokom IV. rádu.

## Priebeh toku
Vodný tok pramení na severozápade Podunajskej pahorkatiny, v jej podcelku Dolnovážska niva a časti Dudvážska mokraď, východne od obce Ratkovce, v nadmorskej výške približne  Od prameňa v lokalite Dolný háj, na okraji lesného porastu, tečie južným smerom. Lemovaný riedkym porastom pokračuje rovinatou oblasťou Háj, kde sa postupne stáča na juhozápad. Dostáva sa na okraj lesíka a jeho západným okrajom vedie južným smerom do lokality Medzi hájmi. V oblasti Žambuch križuje cestu I/61 a istý čas pokračuje súbežne s hlavnou cestou juhozápadným smerom. Neďaleko družstva v Žlkovciach sa esovito stáča viac na juh a poľnohospodársky využívanou oblasťou cez lokalitu Dlhé Rakytové tečie do lokality Kapustnice. Tu, severne od Trakovíc, sa v nadmorskej výške približne  vlieva ľavostranne do Horného Dudváhu. Rakytovský kanál po sútoku ešte pokračuje asi 200 metrov a vytvára prepojenie s Vanigovským kanálom. Potok patrí do povodia Dudváhu, resp. do širšieho povodia rieky Váh.

Rakytovský kanál pramení a na hornom toku preteká územím obce Ratkovce, odkiaľ pokračuje do katastra obce Žlkovce, v okrese Hlohovec v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Podunajská pahorkatina, Dolnovážska niva, Dudvážska mokraď

## Externé odkazy
* Poloha na turistickej mape

Kategória:Vodné toky v Podunajskej pahorkatine
Kategória:Povodie Dudváhu
Kategória:Vodné toky v okrese Hlohovec
Kategória:Ratkovce
Kategória:Žlkovce
Tebua Tarawa

**Tebua Tarawa** bol ostrov v ostrovnom štáte Kiribati. Počas roka 1999 spolu s ostrovom Abanuea zmizol pod hladinou mora. Ostrov nebol trvale osídlený ale bol využívaný rybármi, ktorí na ňom oddychovali. Palmy z ostrova zmizli a nakoniec aj piesok. Podľa ústnej tradície bol ostrov prvým z ostrovov (motu), ktorý vznikol v lagúne Tarawa.

## Referencie

Kategória:Gilbertove ostrovy
Kategória:Ostrovy Tichého oceánu
Kategória:Zaniknuté ostrovy
Abanuea

**Abanuea** bol ostrov v ostrovnom štáte Kiribati. V priebehu roka 1999 spolu s ostrovom Tebua Tarawa zmizol pod hladinou mora. Ostrov nebol trvale osídlený. Názov ostrova znamená „dlhotrvajúca pláž“.

## Referencie

Kategória:Gilbertove ostrovy
Kategória:Ostrovy Tichého oceánu
Kategória:Zaniknuté ostrovy